এবারো আমরা পশ্চিমবঙ্গের মুখ্যমন্ত্রী মমতা ব্যানার্জীর সাথে দেখা করতে চেয়েছিলাম। দু'তিনবার আবেদন করেছি, এপয়েন্টমেন্ট চেয়েছি। তিনি দেননি। আমরা পরিষ্কার জানিয়েছিলাম, বাংলাদেশের ওপর একটি সেমিনারে অংশ নিতে আমরা বহির্বিশ্বের বাংলাদেশের সংখ্যালঘুরা কোলকাতায় আসছি। আমরা আপনার সাথে দেখা করতে চাই, আমাদের একটি এপয়েন্টমেন্ট দিন। উনি দেননি। হয়তো ইমরান-সিদ্দিকুল্লা বাহিনী রাগ করবেন, তাই তিনি সাহস পাননি। এপয়েন্টমেন্ট তো দেনইনি, এমনকি সৌজন্যমূলক একটি জবাবও দেননি। আমরা যখন হোয়াইট হাউজ বা বৃটেনের প্রধানমন্ত্রীকে চিঠি লিখি তারা একটি সৌজন্যমূলক জবাব দেন। এমনকি গত দুই বছর ধরে আমি বহুবার দিল্লিতে মোদীজির অফিসের সাথে যোগাযোগ করছি। তারা কিছুই করছেন না, কিন্তু বারববারই সৌজন্যমূলক উত্তর দিতে ভুল করেননি। এটা ভদ্রতা। কলকাতা তো আগে কখনো এতটা অশালীন ছিলোনা? মমতা দিদি কখন এতটা নিচে নামলেন? অবশ্য মোল্লা তোষণ করলে তো ওপরে ওঠা যায়না!